Държавен вестник, бр. 94, 2009 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  94
Чл. 14. (1) Министърът самостоятелно или 
съвместно с други министри разработва и внася 
за приемане от Министерския съвет:
1. концепции, стратегии и програми за раз­
витието на околната среда и водите;
2. проекти на нормативни актове, решения 
и разпореждания;
3. проекти на международни договори.
(2) Министърът изразява становища по 
представените за разглеждане в Министерския 
съвет проекти на актове.
(3) Министърът координира своята дейност 
с министър-председателя, а в определени от 
него случаи – със заместник министър-пред­
седателите.
Чл. 15. (1) Министърът присъства и се из­
казва на заседанията на Народното събрание 
и на парламентарните комисии или отговаря 
на питания или въпроси на народни предста­
вители по реда, определен в Конституцията на 
Република България, в Правилника за органи­
зацията и дейността на Народното събрание и 
в Устройствения правилник на Министерския 
съвет и на неговата администрация.
(2) Министърът представя в Министерския 
съвет ежегоден доклад за дейността на минис­
терството.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА НА МИНИСТЕРСТВОТО
Раздел I
Общи положения
Чл. 16. (1) Министерството е структурирано 
в 16 дирекции и инспекторат. 
(2) Числеността на персонала в админи­
страцията на министерството е посочена в 
приложението.
(3) Регионалните инспекции по околната 
среда и водите, дирекциите на националните 
паркове и басейновите дирекции са самостоя­
телни юридически лица на бюджетна издръжка.
(4) В регионалните инспекции по околна­
та среда и водите, в басейновите дирекции 
и в дирекциите на националните паркове, 
с изключение на органите по чл. 10, ал. 1, 
т. 3, 4 и 5 от Закона за опазване на околната 
среда, се ползват длъжностите, определени 
в Единния класификатор на длъжностите в 
администрацията.
Чл. 17. Министърът утвърждава структурата 
на административните звена и длъжностното 
разписание на министерството. 
Чл. 18. Министерството подпомага и оси­
гурява министъра при подготовката, организа­
цията, изпълнението и контрола на решенията 
и актовете, свързани с осъществяването на 
правомощията на министъра във връзка със: 
1. разработването на стратегии, програми 
и баланси за опазване на околната среда по 
компоненти, за рационално управление и из­
ползване на водите и подземните природни 
богатства, за управление на дейностите, свързани 
с отпадъците и опасните вещества, за опазване 
на биологичното разнообразие, за ограничаване 
на вредните физични фактори и др.;
2. управлението на Предприятието за упра­
вление на дейностите по опазване на околната 
среда, Националната система за мониторинг 
на околната среда, Националната система за 
мониторинг на водите и Националния геофонд;
3. контрола върху състоянието на околната 
среда;
4. обявяването и опазването на защитени­
те територии, защитените зони и защитените 
видове растения и животни, управлението на 
националните паркове и резерватите и опазва­
нето на биологичното разнообразие;
5. използването и опазването на водите и 
земните недра.
Раздел II
Главен секретар
Чл. 19. (1) За главен секретар се назначава 
лице с висше образование по специалността 
„Право“.
(2) Главният секретар осъществява админи­
стративното ръководство на министерството 
в изпълнение на законните разпореждания на 
министъра.
(3) Главният секретар ръководи, координира 
и контролира функционирането на общата и 
специализираната администрация за точното 
спазване на нормативните актове.
Чл. 20. Главният секретар: 
1. организира разпределянето на задачите 
между звената от общата и специализираната 
администрация в министерството и контролира 
изпълнението им; 
2. създава условия за нормална и ефективна 
работа в министерството и осъществява контрол 
по изпълнение на възложените задачи; 
3. координира и контролира дейността по 
ползването и управлението на държавната 
собственост, предоставена на министерството; 
4. разработва предложения за длъжност­
ното разписание и утвърждава длъжностните 
характеристики;
5. утвърждава разходите по управлението 
на администрацията; 
6. организира подготовката на проекта на 
бюджет на администрацията; 
7. осъществява взаимодействие с главния 
секретар на Министерския съвет;
8. предлага структурирането и преструкту­
рирането на звената, включени в дирекциите;
9. организира заседанията на постоянните и 
временните съвети в министерството;
10. ръководи отчета и контрола по изготвя­
нето на заповедите на министъра;
11. координира отношенията между ми­
нистерството или негови структурни звена, 
съответно служители, с други администрации;